ટ્રાફિક વિભાગ મુજબ રુલ તોડનારને 15 એપ્રીલ 2018થી 29 જુલાઈ 2018 સુધીમાં કુલ 20,391 ઈ-મેમો ઇશ્યુ કરવામાં આવ્યા છે. જે પૈકી સૌથી વધુ ઈ-મેમો 16,792 તો ફક્ત સિગ્નલ પર સ્ટોપ લાઇન ક્રોસ કરી જવા મામલે છે. તેમજ આ દ્વારા મેળવવામાં આવેલ રકમ પણ કુલ રકમ 37.52 લાખના અડધોઅડધ છે. પોલીસે કહ્યું કે લોકોને સ્ટોપ લાઇન અંગે જાણકારી આપવા માટે જુલાઈ મહિનામાં 17-18 બે દિવસ માટે શહેરભરમાં ખાસ ડ્રાઇવ ચલાવી માહિતી આપવામાં આવી હતી. જોકે તેમ છતા હજુ પણ ઘણા લોકો આ બેઝિક રુલ પાળતા નથી જેના કારણે દંડ ભોગવવો પડે છે.